636 
MEMORIAS CIERTIFICAS 1 L1TERARIAS 
cadauno dellos de casar con ella que dixieron que lo farian, 
e imbiaron por muchos maestros e conel algo que traxieron 
metieron v tan grant firmanga que apoco tienpo fue acaba- 
da. El primero que lo acabo fue el de Grecia que abia por 
nornbre Pirus e aquel fizo toda- la puent e abiatodo el cayno 
feito para traer el agoa (1) e fuesse para la dueyna, e dixo 
le como abia su obra acabado. E aella plogo le mucho e pro- 
metio le que casaria conel, rogo le que no dixiesse que la abia 
acabado fasta que los otros oviessen cerca de acabadas sus 
obras, e estonces que casaria con el, e el y ella que acabarian 
despues mas legerament lo que fin case por acabar. Et el fizo 
lo assi (2) e atendio fasta que los otros abian cerca de aca- 
bado. Estonces llamo al rey et mostrole como abia acabado 
c abrio el cayno e dexo benir el agua ala billa. E plogo mu 
cho al rey e caso lo consu fija; e alos otros dio muy grandes 
donos e imbio los mas pagados que pudo el. 
E en esta man era fue poblada la billa de Calix e la ysla, 
e fue vna de las mas nobles cosas que obo en Espanna e 
tanto lo amaba el rey Span que ally puso su siella e se coro- 
no, e fizo la cabeca de toda su tierra e assi lo fue en su vida. 
E despues desto biuio el rey Span poco tiempo e fue mucho 
am ado en toda Spaynna e en toda su vida obo muchos bue- 
nos aynnos e muy abondados e murio .a XX annos despues 
que Troy a fue destruyda la segunda vegada. E fue mucho 
llorado de los espaynoles e assi que algunos y obo que se 
mataron por el, et otros que nunqua despues se quisieron 
reyr, nin aver alegria, nin bestir paynnos de color. E fue 
soterrado en Calix. 
DE COMO PIRUS POBLO HOSMA E GRANADA 
Despues que fue soterrado el rey Espan en Calix assi co- 
mo de suso oyestes fue alii coronado el rey Pirus su yerno 
el que vos dixiemos que casara con Yberia su fija. E depues 
estonces estouieron hun grant tiempo endrecando la prouin-j 
(1) Ms. B. N. dice: agua. 
(2) Ms. B. N. dice: anssi. 
